Rikunarita-ORG/Wikinium huggingface dataset:
# Ama-ubọọn̄ Mgba-mbọp

**Ama-ubọọn̄ Mgba-mbọp** (òrere **Ama-ubọọn̄ Mgba-mbọp eyi Biriten mè Ailan agan̄ Inyọn̄** me igwegwen iso, mè ichieek si **Biriten**) ìre ido me Yurop agan̄ Ichep-ura. Îre ido ini – Ingilan, Skọtilan, Weelis mè Ailan agan̄ Inyọn̄.

Ama-ubọọn̄ Mgba-mbọp yi ìnikup sa me owuwa mgba-nchọk [annexations], mgba-mbọp [unions] mè icheche [separation] òmọmọnọ irek me etete ebi kè ido òkup me agan̄ ya me efit efit acha òraraka. Mgba-nchieek eyi Mgba-mbọp [Treaty of the Union] eyi Ama-ubọọn̄ Ngilan (eyi Weelis òkupbe si me emen) mè Ama-ubọọn̄ Skọtilan me acha 1707 ogbaan̄ agan̄ iba cha isun̄ kire ama-ubọọn̄ ge, ònire Ama-ubọọn̄ Biriten Ile. Mgba-mbọp eyi Biriten Ile ogbaan̄be iriaak mèlek Ama-ubọọn̄ Ailan agan̄ Inyọn̄ me acha 1801 oniman Ama-ubọọn̄ Biriten Ile mè Ailan. Owuwa me lek ido Ailan mîfieek isibi itele mgbaan̄-nrọ yi me acha 1922, inenisik eyi òkup mgbọ keyi, òrere Ama-ubọọn̄ Mgba-mbọp Biriten Ile mè Ailan agan̄ Inyọn̄. Agan̄ yi ìbọkọ aya erieen̄ yi itap mè ibene ikichieek me acha 1927. Achọ Ene, Guerinse mè Jersey kpekup me lek Ama-ubọọn̄ Mgba-mbọp, ubọk geelek ema ekupbe igbet; ema ekikpulu lek kiban̄.

# Nrọnnye
# Maas

**Maas** (simbol: ) ìre òso òtiteek ini ire ebene me elek ura ikifuk. Ọmọ òre òso òtiteek iba òsisip ichit me emen ọgbọn̄ ura. Nke-erieen kan̄ ìre **Njiik njiik òtiteek.**

Ogugo Maas
Maas ìre òtiteek eyi ewuuk ewuuk, òkakaan̄ sọn mun̄ mè kabọndiọsaidi. Ọmọ okaan̄ vọlikano òmimin ichit me etete otutuuk òtiteek.